Падчас навучання ў кансерваторыі мне пашчасціла вучыцца ў Віктара Уладзіміравіча Роўды, народнага артыста Беларусі і СССР, мастацкага кіраўніка і галоўнага дырыжора Акадэмічнага хору Нацыянальнай дзяржаўнай тэлерадыёкампаніі Рэспублікі Беларусь. Тады мы часта выязджалі ў Прыбалтыку на святы песні. Былі велізарныя пеўчыя палі і гучалі харавыя калектывы тысячы па дзве харыстаў! Гэта была харавая культура.